ISO 639

L'ISO 639 el xe uno dei tanti stàndar internasionałi che elenca codici curti par i nomi de łe Lengue.

 ISO 639-1 
 ISO 639-1: rilascià par la prima olta inte el 2002 Codici par la rappresentazione dei nomi delle Lingue -- Parte 1: Alpha-2 code. 
Se tratta de un codice a do letere che el xe complementare a la version ISO 639-2 semplificandola. Sta codifica la xe sà rivedua e coreta periodicamente fin al 2003.

 ISO 639-2 
 ISO 639-2: rilascià par la prima olta inte el 1998 Codici par la rappresentazione dei nomi delle Lingue -- Parte 2: Alpha-3 code. 
In sta codifica vintidò Lengue le ga du codici a tri letere. Par ste Lengue, el primo codice a tri letere el xe par uso bibliografico (ISO 639-2/B), mentre el secondo el xe par uso terminologico (ISO 639-2/T). Sta codifica la xe stà rivedua e coreta periodicamente fin al 1999.

 ISO 639-3 
 ISO 639-3: rilascià par la prima olta inte el 2005 Codici par la rappresentazione dei nomi delle lingue -- Parte 3: Alpha-3 code.
Codifica l'insieme pi completo possibile de Lengue uficialmente riconosiùe, che le sia attive, estingueste, artificiali o antiche. Se tratta de un codice a tri letere che riprende el laoro de la version precedente ISO 639-2, completando e retificando la sudivision; lo stàndar ISO 639-2 el xe un sotoinsieme de lo stàndar ISO 639-3.
Ogni anno ghe ne vien rilascià na version agiornata che vien pertanto ciamà Draft International Stàndar (abreviata in DIS in ISO/DIS 639-3).

 ISO 639-x 
Le seguenti parti le xe oncora in fase de studio:

 ISO 639-4: Codici par la rappresentazione dei nomi delle lingue -- Parte 4: Linee guida e principi generali di implementazione par la codifica delle lingue
 ISO 639-5: Codici par la rappresentazione dei nomi delle lingue -- Parte 5: Alpha-3 code. Codifica par le famiglie ed i gruppi linguistici

Categoria:Stàndar ISO